A **cidade metropolitana de Nápoles** (en italiano *Città metropolitana di Napoli*) é un ente local administrativo, unha das 14 cidades metropolitanas de Italia, situada na rexión da Campania.

A súa capital é a cidade de Nápoles.

Desde o 1 de xaneiro de 2015 substituíu á **provincia de Nápoles**.

Xeografía
---------

A cidade metropolitana de Nápoles ocupa un territorio de 1 171 km² e, no ano 2016, contaba cunha poboación de 3 107 006 habitantes, polo que a súa densidade de poboación nese ano era de 2653,29 hab./km².

Limita ao norte coas provincias de Caserta e Benevento, ao leste coa de Avellino, ao sur coa de Salerno, e ao oeste co mar Tirreno.

A cidade metropolitana esténdese por unha estreita chaira costeira rematada en numerosos acantilados e, no interior, encóntranse os somontes apeninos e formacións volcánicas entre as que destaca o Vesuvio, volcán sobre o que se asentan poboacións con importantes restos romanos, como as cidades de Pompeia e Herculano, destruídas no ano 79 por unha erupción volcánica.

Economía
--------

O seu clima mediterráneo, pero con precipitacións bastante copiosas pero concentradas (Nápoles: 881 mm. anuais), permite que destaquen os cultivos propios deste clima: trigo, vide, oliveira e cítricos.

A industria concéntrase en Nápoles e nas súas poboacións máis próximas. Outros sectores de actividade económica son os servizos públicos e a administración pública, que empregan a case un terzo da poboación activa. Outras actividades importantes son o comercio, os transportes, a construción, os servizos bancarios, a agricultura e o turismo.

Demografía
----------

Aínda que ocupa só o 8,6 % do territorio da Campania, a cidade metropolitana alberga a máis da metade da poboación rexional. Por iso unha peculiar característica en moitos municipios napolitanos é a elevada densidade da poboación: 26 municipios superan os 30 000 habitantes, e destes 12 tieñen máis de 50 000 residentes.

### Principais municipios

Municipios con máis de 50 000 habitantes:

| Municipios (*Comune*) | Poboación |
| --- | --- |
| Nápoles | 970 185 |
| Giugliano de Campania | 123 839 |
| Torre del Greco | 85 762 |
| Pozzuoli | 81 528 |
| Casoria | 77 319 |
| Castellammare de Stabia | 66 164 |
| Afragola | 64 558 |
| Marano de Nápoles | 59 871 |
| Acerra | 59 830 |
| Portici | 55 012 |
| Herculano | 53 231 |
| Casalnuovo de Nápoles | 49 589 |

Principais zonas turísticas
---------------------------

* A cidade de Nápoles.
* Os sitios arqueolóxicos de Pompeia, Herculano, Oplontis, Estabia, Cumas e Bayas.
* As illas de Ischia, Capri e Procida.
* A Península Sorrentina.
* O Vesuvio e o seu Parque Nacional
* Os Campos Flégreos.
* As basílicas paleocristiás de Cimitile.
* As antigas vilas vesubianas do Miglio d'oro.

O nacemento da cidade metropolitana de Nápoles
----------------------------------------------

O 1 de xaneiro de 2015 a provincia de Nápoles foi substituída pola cidade metropolitana de Nápoles, con arranxo á Lei 142 do 8 de xuño de 1990, á reforma do artigo 114 da Constitución da República Italiana, á Lei 42 do 5 de maio de 2009 sobre as autonomías locais, e á Lei 56 do 7 de abril de 2014. O seu territorio coincide exactamente co da suprimida provincia de Nápoles.

Os órganos da nova entidade son:

*Artigo principal**:* Cidades metropolitanas de Italia.
* O alcalde metropolitano (que actualmente coincide co alcalde da cidad de Nápoles).
* A Conferencia metropolitana (formada polos alcaldes de todos os municipios metropolitanos).
* O Consello metropolitano (formado por 24 concelleiros dos municipios metorpolitanos).

O 12 de outubro de 2014 tiveron lugar as eleccións de segundo nivel (indirectas: o electorado está composto polos concelleiros dos municipios metropolitanos, cuxo número varía segundo a poboación destes) para elixir aos 24 membros do Consello metropolitano.

As seis macroáreas da cidade metropolitana.
O 11 de xuño de 2015 foi votado e aprobado polo Consello e a Conferencia metropolitana o estatuto da entidade.

No Plan Territorial de Coordinación (PTC) indícanse seis macroáreas de referencia: Nápoles, Nápoles Norte, Nápoles Noroeste, Nápoles Nordeste, Área Vesubiana, Área Nolana, Área Flégrea, Península Sorrentina.  
 O Consello metropolitano e a Conferencia metropolitana terán que convertelas en zonas territoriais homoxéneneas.

Símbolos
--------

O "Corcel do Sol", símbolo da cidade metropolitana de Nápoles.
No escudo da cidade metropolitana de Nápoles figura un cabalo rampante negro sobre fondo dourado. Trátase do *Corsiero del Sole* (en galego "Corcel do Sol"), unha alegoría do espírito indomábel do poblo napolitano desde o século XIII.

No lugar onde hoxe se sitúa a Basílica de Santa Restituta, actualmente incorporada á Catedral de Nápoles, en tempos antigos encontrábase o Templo de Apolo, cuxos restos aínda se poden admirar na ábsida e na nave. Cerca do Templo levantábase unha colosal estatua en bronce representando a un cabalo rampante; segundo as lendas locais, fora esculpido por Virxilio cun feitizo e posuía o poder milagroso de curar aos cabalos enfermos. Tamén se conta que cando Conrado IV de Suabia (Conrado von Hohenstaufen, duque de Suabia, rei de Sicilia, rei de Xerusalén e rei de Romanos), fillo de Frederico II Hohenstaufen, conquistou a cidade, fixo poñer un bocado na boca do cabalo para aplacar o desenfreo do pobo. Sendo obxecto destes rituais pagans, a estatua foi fundida en 1322 por orde do arcebispo Matteo Filomarino, e o seu bronce usaríase para realizar as campás da Catedral.

O cabalo apareceu como símbolo identificativo de dous *Sedili* (consellos medievais de Nápoles): o Sedile de Capuana e o de Nilo. Posteriormente, o Corcel do Sol converteuse no símbolo do Reino de Nápoles e da provincia de Nápoles.

Galería
-------

* NápolesNápoles
* PompeiaPompeia
* HerculanoHerculano
* OplontisOplontis
* EstabiaEstabia
* Basílicas paleocristianas de CimitileBasílicas paleocristianas de Cimitile
* IsquiaIsquia
* CapriCapri
* ProcidaProcida
* Península SorrentinaPenínsula Sorrentina
* VesubioVesubio
* Campos FlégreosCampos Flégreos
* Villas del Miglio d'oroVillas del Miglio d'oro

Notas
-----

1. 1 2 3  Documento do Goberno italiano sobre as Cidades metropolitanas.
2. 1 2  Datos do ISTAT, 31-12-2016 Arquivado 10-07-2019 en Wayback Machine..
3. ↑  Perfil económico da provincia de Nápoles Arquivado 05 de agosto de 2016 en Wayback Machine.. Camera di Commercio di Napoli.
4. ↑  "Elezioni del Consiglio della Città metropolitana di Napoli". *cittametropolitana.na.it* (en italiano). 2016. Arquivado dende o orixinal o 17 de abril de 2019. Consultado o 17 de abril de 2019.
5. ↑  "La conferenza dei sindaci approva lo statuto della Città Metropolitana". *ilmattino.it*. 11 de xuño de 2015. Consultado o 17 de abril de 2019.
6. ↑  "Piano Territoriale di Coordinamento (PTC)". *cittametropolitana.na.it* (en italiano). 10 de febreiro de 2016. Arquivado dende o orixinal o 17 de abril de 2019. Consultado o 17 de abril de 2019.
7. 1 2  "Cercasi logo per la Città metropolitana 'Sia il cavallo, imbizzarrito simbolo dal 1200'". *corrieredelmezzogiorno.com* (en italiano). 4 de decembro de 2014. Consultado o 17 de abril de 2019.
8. ↑  "La testa del cavallo simbolo di Napoli.". *cosedinapoli.com* (en italiano). Consultado o 17 de abril de 2019.
9. ↑  "L'oro Di Napoli – Il Corsiero Del Sole, Il Vero Simbolo Di Napoli". *ilvaporetto.com* (en italiano). Arquivado dende o orixinal o 17 de abril de 2019. Consultado o 17 de abril de 2019.
10. ↑  "Sedili di Napoli". *nobili-napoletani.it* (en italiano). Consultado o 17 de abril de 2017.
11. ↑  "Napoli Due Sicilie". *rbvex.it* (en italiano).

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Cidade metropolitana de Nápoles Modificar a ligazón no Wikidata*** |

### Ourtos artigos

* Campania
* Provincia de Nápoles
* Cidades metropolitanas de Italia

### Ligazóns externas

* Páxina web oficial da Cidade metropolitana de Nápoles Arquivado 17 de agosto de 2020 en Wayback Machine. *(en italiano)*.
* Cidade metropolitana de Nápoles en OpenStreetMap.
* Portal Guía da Provincia

|  |  |
| --- | --- |
| Control de autoridades | 
* Wd: Q18241891
* WorldCat
* VIAF: 6014147727657464710005
* GeoNames: 3172391
* GND: 1116435241
* MusicBrainz: ID
* OSM: 40600

 |